เป้นตากุ้งยิง4-5วันแล้วคาะ บวมขึ้นเรื่อยๆมีหนองเห้นหัวหนองอยู่ค่ะ ประคบร้อนก้ใม่ดีขึ้นแดงบวมค่ะเป้นตุ่ม ทำยังใงให้หายค่ะ
สวัสดีค่ะ หากมีตุ่มบวมแดงที่เปลือกตา และเห็นหัวหนองดังกล่าว น่าจะเป็นตากุ้งยิง(sty, hordeolum)ซึ่งเป็นการอักเสบบริเวณเปลือกตาที่เกิดจากการติดเชื้อแบคทีเรีย ทำให้เห็นเป็นตุ่มนูนบวมเล็ก ๆ คล้ายสิว หรือเป็นหัวหนอง อาจเกิดขึ้นที่เปลือกตาด้านนอกหรือด้านใน อาการนอกจากเห็นตุ่มนูนแล้ว จะมีอาการปวดและเจ็บ เปลือกตาบวม แดง เคืองตา ตาแดง น้ำตาไหล มีขี้ตามากสำหรับการรรักษา หากมีแค่อาการเจ็บ ยังไม่เป็นตุ่มนูน หรือบวมเล็กน้อย ให้ใช้การใช้ประคบอุ่น นานประมาณ 10-15 นาที วันละ 3 -4 ครั้ง และนวดเบาๆ หากมีขี้ตา ควรเช็ดทำความสะอาดขอบตาด้วยสำลีชุบน้ำอุ่นสะอาด บางคนอาจหายได้เองในเวลา 1 - 2 สัปดาห์ ถ้าอาการไม่ดีขึ้น เกิดเป็นก้อนนูนชัดเจน และเป็นหัวหนองอย่างที่เป็นอยู่ ควรพบแพทย์เพื่อรักษาโดยการทานยาปฏิชีวนะและผ่าระบายหนองออกค่ะ